মাইক হেনড্রিক
মাইকেল হেনড্রিক (ইংরেজি: Mike Hendrick; জন্ম: ২২ অক্টোবর, ১৯৪৮—মৃত্যু: ২৭ জুলাই, ২০২১) ডার্বিশায়ারের ডার্লি ডেল এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ১৯৭৩ থেকে ১৯৮১ সময়কালে ইংল্যান্ড ক্রিকেট দলের পক্ষে আন্তর্জাতিক ক্রিকেটে অংশ নিয়েছেন। ঘরোয়া প্রথম-শ্রেণীর ইংরেজ কাউন্টি ক্রিকেটে ডার্বিশায়ার ও নটিংহ্যামশায়ারের প্রতিনিধিত্ব করেছেন। দলে তিনি মূলতঃ ডানহাতি ফাস্ট-মিডিয়াম বোলিংয়ে পারদর্শীতা দেখিয়েছেন। এছাড়াও, নিচেরসারিতে কার্যকরী ডানহাতে ব্যাটিং করতেন ‘হেন্ডো’ ডাকনামে পরিচিত মাইক হেনড্রিক।